《九日偕兵宪周狮峰同年谯湫宾山游 其二》
明代·何彦

晚憩龙山此日行，荒台寂寂傍孤城。人归古岸寒烟断，鸟弄深溪夕照明。

几度登临还胜会，一时宾佐有馀情。风流故态今何在，空记当年落帽名。

作者简介：何彦，字善充。顺德人。明世宗嘉靖十四年（一五三五）进士。授行人，擢南京户科给事中，出守荆、淮两府，官至太仆寺卿。晚筑定性、澄心二楼，于其间讲学赋诗。年九十卒，有《石川集》。清温汝能《粤东诗海》卷二三、清道光《广东通志》卷二七八等有传。